armvectores/hy_wikipedia_2023 huggingface dataset:
Օրգանիզմի ցրտահարություն

Օրգանիզմի ցրտահարություն, հյուսվածքների վնասումը ցրտի ազդեցության հետևանքով։
Առավել հաճախ ցրտահարվում են ստորին, հազվադեպ՝ վերին վերջույթները, քիթը, ականջախեցիները և այլն։ Երբեմն ցրտահարությունը առաջանում է ոչ մեծ սառնամանիքի (–3 °C-ից մինչև 5 °C) ժամանակ և նույնիսկ 0 °C-ից բարձր ջերմաստիճանի պայմաններում, որը սովորաբար պայմանավորված է օրգանիզմի դիմադրողականության անկումով (արյան կորուստ, քաղց, հարբածություն և այլն)։ Նպաստող գործոններն են քամին, օդի բարձր խոնավությունը։ Ցրտի ազդեցությանն օրգանիզմը հակազդում է ծայրամասային արյան անոթների ռեֆլեքսային կծկանքով։ Հյուսվածքների փոփոխությունները կախված են ցրտի ազդեցության տևողությունից և ինտենսիվությունից։


== Ցրտահարության տեսակներ ==
Տարբերում են ցրտահարության 4 աստիճաններ,

առաջին աստիճանի դեպքում մարմնի ցրտահարված հատվածը սկզբում կարմրում է, ապա գունատվում, կորցնում զգացողությունը, երբեմն առաջանում է ծակոցների և կսկծոցի զգացում։ Ցրտահարված հատվածը տաքացնելուց հետո մաշկը կարմրում է և ուռչում, նկատվում են թեթևակի ցավեր, այրոց, 2–3 օր անց բոլոր ախտանշանները լրիվ վերանում են։
երկրորդ աստիճանի ցրտահանությունից խանգարվում է արյան շրջանառությունը, սակայն արյան անոթների փոփոխությունները դարձելի են․ մաշկը խիստ գունատվում է, առաջանում են հեղուկով լցված բշտիկներ։ Երկարատև ցրտահարվելիս կամ շատ ցածր ջերմաստիճանի ազդեցությունից առաջանում է 3-րդ աստիճանի ցրտահարություն, որի դեպքում խիստ խանգարվում է արյան շրջանառությունը։
երրորդ աստիճանի ցրտահարության առաջին օրերին նկատվում է զգացողության լրիվ կորուստ, այնուհետև առաջանում են ուժեղ ցավեր։
չորրորդ աստիճանի ցրտահարությունն ուղեկցվում է ոչ միայն փափուկ հյուսվածքների, այլև ոսկրերի մեռուկացումով։


== Առաջին օգնության միջոցներ ==
Առաջին օգնության հիմնական նպատակը մարմնի ցրտահարված հատվածի արյան շրջանառության անհապաղ վերականգնումն է։ Ոտքերի և ձեռքերի առաջին և երկրորդ աստիճանների ցրտահարության դեպքում վերջիններս տաքացնել 18–20 °C ջրում, աստիճանաբար ջրի ջերմաստիճանը բարձրացնելով 37–38 °C, կատարել սպիրտով շփումներ, դնել մանրէազերծ չոր վիրակապ, տալ տաք թեյ, ոչ մեծ քանակությամբ ալկոհոլային խմիչք։ Երկրորդ և երրորդ աստիճանների ցրտահարության դեպքում հակափայտացման շիճուկի ներարկում, անտիբիոտիկներ և այլն։ Երրորդ և չորրորդ աստիճանների տարածուն ախտահարման ժամանակ մարմնի ցրտահարված հատվածը ծածկում են մանրէազերծ անձեռոցիկով, կապում և տեղափոխում վիրաբուժական բաժանմունք։


== Կանխարգելում ==
Տաք, չսեղմող հագուստ և չթրջվող կոշիկներ, ոտքերի գերքրտնարտադրությունը վերացնող միջոցներ, տաք սննդի կանոնավոր ընդունում և այլն։
Գևորգ եպիսկոպոս Սարոյան

Տ. Գեւորգ եպիսկոպոս Սարոյան, Հայ Առաքելական Եկեղեցու Մասյացոտն թեմի առաջնորդ, Պարգևների շնորհման և կարգապահական հարցերով հանձնախմբի անդամ։


== Կենսագրություն ==
Տ. Գևորգ եպիսկոպոս Սարոյանը (ավազանի անունը՝ Արման) ծնվել է 1977 թ. Մասիս քաղաքում։


=== Կրթությունը և հոգևոր ծառայությունները ===
1983-1993 թթ. սովորել է Մարմարաշենի միջնակարգ դպրոցում։ 1993-1998 թթ. սովորել է Սևանի Վազգենյան հոգեւոր դպրանոցում։ 1998-1999 թթ. ուսումը շարունակել է Գևորգյան հոգևոր ճեմարանում։ 1999 թ. մայիսի 23-ին ձեռնադրվել է սարկավագ՝ ձեռամբ Տ. Ոսկան արքեպիսկոպոս Գալփաքյանի։ 2000 թ. նշանակվել է «Գարեգին Ա.» գիտական կենտրոնի նյութական պատասխանատու։ 2000 թ. Գևորգյան հոգևոր ճեմարանում պաշտպանել է ավարտաճառ «Գրիգոր Խլաթեցու Հայսմավուրքն ըստ Էջմիածնի մատենադարանի ձեռագրերի» թեմայով։ 2001 թ. հունվարի 14-ին ձեռնադրվել է կուսակրոն քահանա՝ ձեռամբ Ն.Ս.Օ.Տ.Տ. Գարեգին Բ. Ամենայն Հայոց Կաթողիկոսի՝ վերանվանվելով Գևորգ աբեղա Սարոյան։ 2002-2003 թթ. սովորել է Ընդհանուր հոգեբանություն և փիլիսոփայություն Նյու Յորքի Քոնքորդիա քոլեջում։ 2003-2005 թթ. սովորել է Մեծ Բրիտանիայի Լիձի համալսարանում՝ ստանալով աստվածաբանության և հովվագիտության բակալավրի աստիճան։ 2005-2006 թթ. սովորել է Օքսֆորդի համալսարանում՝ ստանալով աստվածաբանության մագիստրոսի աստիճան։ 2006-2007 թթ. աշխատել է «Գարեգին Ա.» գիտական կենտրոնում որպես փոխտնօրեն։ 2007 թ. նշանակվել է Վազգենյան հոգեւոր դպրանոցի փոխտեսուչ, իսկ 2008- 2010 թթ. աշխատել է որպես տեսուչ։ 2010 թ. պաշտպանել է վարդապետական թեզ «Երվանդ Տեր-Մինասյանի եկեղեցագիտական գործունեությունը և նրա առնչությունները լիբերալ բողոքական դպրոցի հետ» թեմայով։ Նույն թվականին ստացել է մասնավոր վարդապետության աստիճան Տ. Արարատ եպիսկոպոս Գալթագճյանի ձեռամբ։ 2010 թ. դեկտեմբերի 10-ից նշանակվել է Գևորգյան հոգեւոր ճեմարանի տեսուչ։ 2011 թ. նոյեմբերի 6-ին Ն.Ս.Օ.Տ.Տ. Գարեգին Բ Ծայրագույն Պատրիարք և Ամենայն Հայոց Կաթողիկոսի ձեռամբ ստացել է եպիսկոպոսական ձեռնադրություն և օծում։ 2018 թ. նոյեմբերին Ն.Ս.Օ.Տ.Տ. Գարեգին Բ Ծայրագույն Պատրիարք և Ամենայն Հայոց Կաթողիկոսի տնօրինությամբ նշանակվել է Արարատյան Հայրապետական թեմի Արարատի մարզի հոգևոր տեսուչ։ 2021 թ. հունվարին, Ն.Ս.Օ.Տ.Տ. Գարեգին Երկրորդ Ծայրագույն Պատրիարք և Ամենայն Հայոց Կաթողիկոսի Հայրապետական տնօրինությամբ, Գերաշնորհ Տ. Գևորգ եպիսկոպոս Սարոյանը նշանակվել է նորաստեղծ Մասյացոտն թեմի առաջնորդ։


== Աշխատություններ ==
Միջնադարյան հայ արձակի ժանրային համակարգը / Գէորգ եպս. ՍարոյեանԱ. Խրատներ քահանաներին և ժողովրդին։ Բ. Խրատներ։ / Վ. Այգեկցի; Թարգմ.` Գ. աբղ. Սարոյան, Մ. աբղ. Պռոշյան, Շ. քհն. ՀայրապետյանԸնդհանուր եկեղեցական պատմություն։ Հ. 1 - Հին եկեղեցի։ / Ե. վրդ. Տէր-Մինասեանց; Հրատ. պատր.՝ Գ. եպս. Սարոյան, Հ. Մելքոնյան; Խմբ., ծնթ.՝ Ա. Գ. ՔալաշյանՀայոց եկեղեցու յարաբերութիւնները ասորւոց եկեղեցիների հետ։ Հայկական եւ ասորական աղբիւրների համաձայն / Ե. Տէր-Մինասեանց; Հրատ. պատր.՝ Գ. աբղ. Սարոյան, Հ. սրկ. Ազնավուրյան, Հ. ՄելքոնյանԱստվածաբանություն։ Հիմունքները։ / Ա. Մակ-Գրեթ; Թարգմ.` Գ. աբղ. Սարոյան 


== Ծանոթագրություններ ==
Նևերկինսկի շրջան

Նևերկինսկի շրջան (ռուս.՝ Неверкинский район), մունիցիպալ շրջան Ռուսաստանի Դաշնության Պենզայի մարզում։
Ստեղծվել է 1928 թվականին։ Վարչական կենտրոնը՝ Նևերկինո։


== Աշխարհագրություն ==
Շրջանի տարածքի մակերեսը կազմում է 984,5 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 16329 մարդ։ Բնակչության խտությունը կազմում էր 16,59 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Իկ (այլ կիրառումներ)

Իկ, կարող է վերաբերել՝

Իկ - գետ Ռուսաստանում, Այի վտակը
Իկ - գյուղ Ռուսաստանի, Բաշկորտոստան հանրապետության Երմեկեևսկի շրջանի կազմում
Կամար (Սեբաստիայի գավառ)

Անվան այլ կիրառումների համար տե՛ս՝ Կամար (այլ կիրառումներ)Կամար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հռենոսյան թերթաքարային լեռներ

Հռենոսյան թերթաքարային լեռներ, գերմ.՝ Rheinisches Schiefergebirge, գտնվում է Գերմանիայի Ֆեդերատիվ Հանրապետությունում (մասամբ նաև Բելգիայում, Ֆրանսիայում և Լյուքսեմբուրգում), ձգվում է Հռենոսի միջին հոսանքի ափերով։ Երկարությունը մոտ 400 կմ է, բարձրությունը՝ մինչև 880 մ (Գրոսեր Ֆելդբերգ լեռ)։ Կազմված է թերթաքարերից, քվարցիտներից և այլն։
Հռենոս, Մոգել, Լահ, Նաէ և այլ գետերի խոր, տեղ-տեղ կիրճաձև հովիտներով մասնատված առանձին զանգվածներ ունեն գագաթային հարթ մակերևույթներ, որոնց վրա բարձրանում են հրաբխային կոներ, մաարներ կրող 300— 400 մ բարձրության լեռնաշղթաներ։ Լանջերը ծածկված են անտառներով։ Հռենոսյան թերթաքարային լեռների հյուսիսում է Ռուրի ածխային ավազանը։
(3937) Բրետանյոն

(3937) Բրետանյոն (անգլ.՝ Bretagnon), աստերոիդ աստերոիդների հիմնական գոտում։ Հայտնաբերվել է 1932 թվականի մարտի 14-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,065398 ա. մ., առավելագույնը մոտենում է 2,9889 ա. մ. հեռավորության վրա և հեռանում 3,1419 ա. մ.։ Արեգակի շուրջ մեկ ամբողջական պտույտ է կատարում 1960,33 երկրային օրվա ընթացքում, իր ուղեծրով շարժվելով միջինում 0,183643 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3937) Բրետանյոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ակնիկ

Ակնիկ, գյուղ Արևմտյան Հայաստանում, Խարբերդի վիլայեթի Չմշկածագի գավառակում։ Գտնվում էր Չմշկածագ քաղաքից 7-8 կմ հյուսիս-արևելք` բլրոտ, անտառախիտ և աղբյուրաշատ վայրում։
Մոտակայքում էին գտնվում Օձգեղ, Տեգգե, Պռաստիկ և Յաղթուկ գյուղերը։


== Կլիմա ==
Ուներ լեռնային կլիմա։


== Օգտակար հանածոներ ==
Ակնիկից հյուսիս-արևելք կային քարայրներ, իսկ հարավ-արևելքում` սյունաձև բարձրացող հսկայական քարեր, որոնք ունեին դեղնակարմրավուն տուֆի տեսք և օգտագործվում էին որպես շինանյութ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Մեկ ազգ, մեկ մշակույթ հիմնադրամ

«Մեկ ազգ, մեկ մշակույթ» հիմնադրամ, Հայաստանի կառավարության կողմից հիմնադրված մշակութային, սոցիալական և բարեգործական նպատակներ հետապնդող, անդամություն չունեցող ոչ առևտրային կազմակերպություն։


== Դրույթներ, նպատակներ ==
Հիմնադրամի գործունեության առարկան և նպատակը մշակույթի պահպանման տարածման ու զարգացման համար նպաստավոր պայմանների ստեղծումը և մշակույթի գործիչների սոցիալական պաշտպանության իրականացումն է։
Հիմնադրամի խնդիրներն են՝

Հայաստանում և սփյուռքում արվեստի, մշակութային ժառանգության պահպանմանը, տարածմանն ու զարգացմանն աջակցություն
Առանձին մշակութային ծրագրերի իրականացմանը և դրանց տարածմանն աջակցություն
Մշակույթի բնագավառում ռազմավարական ծրագրերի մշակմանն աջակցություն
Միջազգային մշակութային համագործակցության զարգացմանը նպաստում
Ստեղծագործական ներուժի վերարտադրմանն աջակցություն
Մշակույթի գործիչներին կամ նրանց անապահով ընտանիքներին սոցիալական պաշտպանության աջակցություն
Գիտական սեմինարների, համաժողովների, փառատոների անցկացումը և ցուցահանդեսների կազմակերպում
Ուսուցման կազմակերպման միջոցով մշակույթի բնագավառի մասնագետների պատրաստումը և վերապատրաստում
Տեղեկատվական շտեմարանների և ցանցի ստեղծում
Հայաստանի Հանրապետությունում մշակութային զբոսաշրջության զարգացմանն աջակցություն
Օրենքով չարգելված այլ գործունեության իրականացումՀիմնադրամի կառավաումն իրականացնում է 28 անդամից բաղկացած հոգաբարձուների խորհուրդը։


== Արտաքին հղումներ ==
«ՄԵԿ ԱԶԳ, ՄԵԿ ՄՇԱԿՈՒՅԹ» ՀԻՄՆԱԴՐԱՄ ՀԻՄՆԱԴՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՈՒՄ
Երևանում անցկացվեց «Մեկ ազգ, մեկ մշակույթ» հիմնադրամի հոգաբարձուների խորհրդի նիստը
Ուրսուլա Մայեր

Ուրսուլա Մայեր (ֆր.՝ Ursula Meier, հունիսի 24, 1971(1971-06-24), Բեզանսոն, Դու, Ֆրանսիա), ֆրանսիացի-շվեյցարացի ռեժիսոր, սցենարիստ։


== Կենսագրություն ==
Ծնվել է Ֆրանսիայի արևելքում, Շվեյցարիայի հետ սահմանին գտնվող Ֆրանշ-Կոտե տարածաշրջանի մայրաքաղաք Բեզանսոնում։   
Ավարտել է բելգիական Արվեստի ինստիտուտը։


== Կարիերա ==
Աշխատել է հանրահայտ շվեյցարացի ռեժիսոր Ալեն Թանների օգնական նրա «Ֆուրբի» (1996) և «Իոնաս և Լիլա, մինչև վաղը» (1999) ֆիլմերում։ 
Իր առաջին լուրջ մրցանակին արժանացել է «Ժամ  առանց քնի» (1998) կարճամետրաժ ֆիլմի համար, Կլերմոն-Ֆերրանի կարճամետրաժ կինոյի փառատոնում ստանալով ժյուրիի Հատուկ մրցանակը, ինչպես նաև Միջազգային մրցանակ Տորոնտոյի կինոփառատոնում։
Լայն ճանաչման արժանացավ «Քույրը» (2012) ֆիլմի էկրան բարձրանալուց հետո, որի համար Բեռլինի կինոփառատոնում ստացավ Արծաթե արջ մրցանակը։  Օսկարի 85-րդ արարողության ժամանակ ֆիլմը Շվեյցարիայի կողմից առաջադրվեց նաև օտար լեզվով լավագույն ֆիլմ անվանակարգում, բայց եզրափակիչ փուլ չի անցել։ 
2013 թվականին Մայերն ընդգրկված է եղել Մոսկովյան կինոփառատոնի ժյուրիի կազմում։


== Ֆիլմագրություն ==


=== Լիամետրաժ ===
2002 -  «Ուժեղ ուսեր» (ՀՏ) -  ռեժիսոր, սցենարիստ
2008 -  «Տուն» -  ռեժիսոր, սցենարիստ
2012 -  «Քույրը» -  ռեժիսոր, սցենարիստ


=== Կարճամետրաժ ===
1998 -  «Ժամ առանց քնի» -  ռեժիսոր, սցենարիստ
2014 -  «Սարաևոյի կամուրջները» (վավերագրական) -  ռեժիսոր, սցենարիստ
2015 -  «Քեյսի Մոտտե Կլյայն, Արտիստի ծնունդը» (վավերագրական) -  ռեժիսոր, սցենարիստ


== Ծանոթագրություններ ==
Գայլիկ

Գայլի, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից 13 կմ հարավ-արևելք, Խարբերդ-Արղանա-Մադեն ճանապարհի վրա։


== Բնակչություն ==
XX դարի սկզբին ուներ 40 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կիռիկլա

Կիռիկլա (էստ․՝ Kirikla), գյուղ Էստոնիայի Հարյումաա նահանգի Կեռնու շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Չերնիշի (գյուղ, Սմոլենսկի շրջան)

Անվան այլ կիրառումների համար տե՛ս՝ ՉերնիշիՉերնիշի (ռուս.՝ Черныши), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բողնուտ

Բողնուտ, գյուղ Արևմտյան Հայաստանում, Բիթլիսի վիլայեթի Մոտկանի գավառակում։
1914 թվականին ուներ 10 տուն հայ բնակիչ։
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բալերի անունները

Բալերի անունները (խորվաթերեն՝ Imena višnje, անգլ.՝ Ungiven), ռեժիսոր Բրանկո Շմիդտի 2015 թվականին նկարահանած ֆիլմը։
Ֆիլմի պրեմիերան կայացել է Մոսկվայի 37-րդ միջազգային կինոփառատոնի ժամանակ, որից հետո ֆիլմը ցուցադրվել է Պուլայի, Վուկովարի, Հաագայի, Հելսինկիի, Բրյուսելի կինոփառատոներում։
2016 թվականին ֆիլմը ցուցադրվել է Ոսկե ծիրան կինոփառատոնի խաղարկային ֆիլմերի մրցույթ անվանակարգում և արժանացել է «Ոսկե ծիրան» գլխավոր մրցանակին։


== Սյուժե ==
Ֆիլմը պատմում է պատերազմի պատճառով ավերված գյուղում մենության մեջ ապրող տարեց զույգի մասին։ Ծերունին տեսնում է՝ ինչպես է կնոջ կյանքն օր-օրի ավերվում։ Նրան օգնելու փոխարեն ծերունին ավելի կոպիտ, երբեմն էլ դաժան է վարվում նրա հետ։ Սակայն գիտակցումը, որ ինչ-որ բան է կատարվում կնոջ հետ, նրան ստիպում է հարցականի տակ դնել սեփական վարքագիծն ու արժեքները։


== Դերերում ==
Նադա Ջուրևսկա
Իվո Գրեգորևիչ
Գորան Բոգդան


== Մրցանակներ ==
«Ոսկե ծիրան» գլխավոր մրցանակ, 2016
Լավագույն սցենար և մոնտաժ, Պուլայի կինոփառատոն
Էկումենիկ ժյուրիի մրցանակ


== Ծանոթագրություններ ==


== Արտաքին հղումներ ==
«Բալերի անունները»(անգլ.) ֆիլմը Internet Movie Database կայքում
Ֆիլմը Պուլա կինոփառատոնի կայքում Archived 2015-07-23 at the Wayback Machine.
IMENA VIŠNJE 'Ljubav' je na selu ili starosti, i Hrvatima si teška
Օկտյաբրսկի (գյուղ, Կարաիդելսկի շրջան)

Անվան այլ կիրառումների համար տե՛ս՝ ՕկտյաբրսկիՕկտյաբրսկի (ռուս.՝ Октябрьский, բաշկիրերեն՝ Октябрьский), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլիզաբեթ Ռոմհիլդ

Էլիզաբեթ Ռոմհիլդ (Էլիզաբեթ Զավենի Դավիդյան, 1960, Կոպենհագեն, Դանիա), հայազգի նկարչուհի, քանդակագործ, դիզայներ։


== Կենսագրություն ==
Էլիզաբեթ Ռոմհիլդը ծնվել է Դանիայում։ Հայրը հայ է, մայրը՝ դանիացի։ Մանկությունն անցել է Իրանում։ Սովորել է Անգլիայում, ապրել Սաուդյան Արաբիայում, ԱՄՆ-ում, Ինդոնեզիայում, 1988 թվականից բնակություն է հաստատել Թաիլանդում։
Ինքնուս նկարիչ է։ 26 տարեկան հասակում սկսել է նկարել իրատեսական դիմանկարներ, այնուհետև՝ ծովանկարներ, լանդշաֆտներ։
Դասականի և մոդեռնիզմի համադրությամբ բնորոշվող ստեղծագործությունների հերոսը կինն է՝ իր գիտակցական ու ենթագիտակցական ապրումներով ու հույզերով։
Էլիզաբեթ Ռոմհիլդի աշխատանքները գտնվում են Դանիայի, Գերմանիայի, Շվեյցարիայի, Նիդերլանդների, Իտալիայի, Թաիլանդի, Ինդոնեզիայի, Սինգապուրի, Հոնկ Կոնգի, Ավստրալիայի, ԱՄՆ տարբեր մասնավոր հավաքածուներում
1986 թվականից մասնակցել է տարբեր անհատական և խմբակային ցուցահանդեսների Ինդոնեզիայում, Թաիլանդում, Դանիայում, Լոնդոնում, Շվեյցարիայում, Սինգապուրում, Իտալիայում, ԱՄՆ-ում։


== Մեջբերումներ Էլիզաբեթ Ռոմհիլդի մասին ==


== Ծանոթագրություններ ==


== Արտաքին հղումներ ==
Պաշտոնական կայքը
Living the artist's life in Bankog
L'Officiel Thailand - MUSE "Elizabeth Romhild"
Artinian and Elizabeth Romhild join hands for CHARITY
Have You Herd? Anantara’s Elephant Parade Bangkok Auction Raises Millions for Charity
Ղոլամհոսեյն Սաեդի

Ղոլամհոսեյն Սաեդի (հունվարի 4, 1936(1936-01-04), Թավրիզ, Իրան - նոյեմբերի 23, 1985(1985-11-23), Փարիզ), պարսիկ արձակագիր, դրամատուրգ, հոգեբույժ։


== Կենսագրություն ==
Ծնվել է 1935 թվականին, Թավրիզում։ Բժշկություն է սովորել և որպես հոգեբույժ աշխատել Իրանի տարբեր վայրերում։ Սաեդին 1980 թվականին տեղափոխվել է արտասահման, հաստատվել Ֆրանսիայում, հոգեկան ծանր մղձավանջից հետո 1986 թվականին մահացել է սաստիկ անհուսության մեջ և թաղվել Պեր Լաշեզ գերեզմանատանը։


== Ստեղծագործությունը ==
Սկզբնական շրջանում հանդես է եկել Գոհար Մորադ ծածկանվամբ, տպագրվել «Սադաֆ», «Սոխան» ն «Արաշ» պարբերականներում։ Գրել է նաև թատերգություններ։ Իրանի ամենաբեղմնավոր գրողներից է և հայտնի է բազմաթիվ վեպերով, պատմվածքներով ու թատերգություններով։ Նրա վաղ շրջանի բոլոր գործերում առկա է Սադեղ Հեդայաթի անմիջական ազդեցությունը։ Նշանավոր երկերից են՝ «Դանդիլ», «Բայալի սգվորները» (վեպ, 1964, ԹեհրաՆ), «Օրորոցից մինչն գերեզման» (պատմվածքների ժողովածու, 1966, Թեհրան), «Փանթոմիմ» (պատմվածքների ժողովածու, Թեհրան), «Մենք չենք լսում» (երեք տարբեր թատերգություններ), «Փառաշուք երեկույթ» (որի բոլոր պատմվածքներն էլ կերպավորում են հանգստի կոչված փոքրիկ պաշտոնյաներին), «Աշխարհի ամենալավ հայրիկը», «Վառզիլի գավազանակիրները», «Անորոտ կայծակը կամ թնդանոթը» և այլն։


== Ստեղծագործությունները հայերեն ==
Փառաշուք երեկույթ։ Մետաքսի ճամփան, Ե., Ապոլլոն, 1996, էջ 110-120։ Բնագրից թարգմանեց Խաչիկ Խաչերը։


== Ծանոթագրություններ ==
Մ.թ.ա. 492


== Դեպքեր ==


== Ծնունդներ ==


== Մահեր ==
Մերի Արաբիձե

Մերի Արաբիձե (վրաց.՝ მერი არაბიძე, փետրվարի 25, 1994(1994-02-25), Սամտրեդիա, Իմերեթի մարզ, Վրաստան), վրացի շախմատիստուհի, որն ունի միջազգային վարպետի և կին գրոսմայստերի կոչումներ։ Նա Շախմատի աշխարհի երիտասարդական առաջնությունում նվաճել է 3 տիտղոս` 2004 թվականին մինչև 10 տարեկան աղջիկների, 2005 թվականին մինչև 12 տարեկան աղջիկների և 2011 թվականին մինչև 18 տարեկան աղջիկների։ Արաբիձեն երեք անգամ հաղթել է նաև Շախմատի Եվրոպայի երիտասարդական առաջնությունում` 2004 թվականին մինչև 10 տարեկան աղջիկների, 2006 թվականին մինչև 12 տարեկան աղջիկների և 2008 թվականին մինչև 14 տարեկան աղջիկների։
2014 թվականին Moscow Open-ի ժամանակ նա հաղթել է G մրցաշարը, որը ուսանողուհիների ցիկլային միջոցառում էր։
Արաբիձեն հասել է շախմատի աշխարհի կանանց 2015 թվականի առաջնության քառորդ եզրափակիչ, այն բանից հետո, երբ հաջորդաբար հաղթել է Էլիզաբեթ Պետցին, Յանիեթ Մարրերո Լոպեզին և Վիկտորյա Չմիլիտե Նիլսենին։ Այնուհետև նա պարտվել է Հարիկա Դրոնավալիին։
Արաբիձեն Վրաստանի հավաքականի կազմում հաղթել է Կանանց շախմատի աշխարհի թիմային 2015 թվականի առաջնությունը։ Այս մրցաշարում նա 3-րդ տախտակի համար նաև նվաճել է անհատական ոսկե մեդալ։  Նա Վրաստանի հավաքականի կազմում խաղացել է նաև 2013 և 2015 թվականներին Կանանց շախմատի Եվրոպայի թիմային առաջնությունում՝ 2015 թվականին նվաճելով թիմային բրոնզե մեդալ։


== Ծանոթագրություններ ==


== Արտաքին հղումներ ==
Անձնական էջ ՖԻԴԵ-ի կայքում
Meri Arabidze chess games at 365Chess.com
Տուրովո (գյուղ, Սմոլենսկի շրջան)

Անվան այլ կիրառումների համար տե՛ս՝ ՏուրովոՏուրովո (ռուս.՝ Турово), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուիլյամ Բոյդ Ուոթերսոն

Ուիլյամ Բոյդ Ուոթերսոն (անգլ.՝ William Boyd Watterson, հուլիսի 5, 1958(1958-07-05), Վաշինգտոն, Կոլումբիայի շրջան, ԱՄՆ), ամերիկացի կոմիքսների նկարիչ։


== Կենսագրություն ==
Ուիլյամ Բոյդ (Բիլ) Ուոթերսոնը ծնվել է արտոնագրային հավատարմատարի ընտանիքում։ 1965 թվականին նրա ընտանիքը տեղափոխվել է Օհայո նահանգի Չագրին Ֆոլզ։ Մանկուց նա հետաքրքրված է եղել կոմիքսներով, իր առաջին կոմիքսը նկարել է ութ տարեկան հասակում։  1976-1980 թվականներին սովորել է Քենիոն քոլեջում, որտեղ ստացել է քաղաքագիտության բակալավրի աստիճան։ Իր ուսման ընթացքում մշտապես նկարել է կոմիքսներ քոլեջի պատի թերթերին ։ Ուսումն ավարտելուց հետո նա որոշ ժամանակ աշխատել է որպես քաղաքական գրախոս «Cincinnati Post» թերթում, ապա՝ գովազդային գործակալությունում, բայց հետո որոշել է իր կյանքը նվիրել կոմիքս նկարելուն։ Նրա «Calvin and Hobbs» կոմիքսի առաջին համարը թողարկվել է 1985 թվականի նոյեմբերի 18-ին։ Նա վայելել է հսկայական հեղինակություն, բայց տաս տարի անց դրա թողարկումը դադարեցվել է հեղինակի նախաձեռնությամբ, քանի որ, ըստ Ուոթերսոնի, այն «հասավ այն ամենի, ինչ կարող էր»։ Ուոթերսոնը հայտնի է նաև որպես հեղինակային իրավունքի ուժեղ ջատագով, նա կտրականապես արգելել է թողարկել իր կոմիքսների հետ կապված որևէ հարակից արտադրանք։


== Ծանոթագրություններ ==
(4094) Աոշիմա

(4094) Աոշիմա (անգլ.՝ Aoshima), աստերոիդ աստերոիդների հիմնական գոտում։ Հայտնաբերվել է 1987 թվականի օգոստոսի 26-ին Մինորու Կիձավայի և Վատարի Կակեիի կողմից Շիզուոկայում։
Միջին հեռավորությունը Արեգակից կազմում է 2,879497 ա. մ., առավելագույնը մոտենում է 1,9185 ա. մ. հեռավորության վրա և հեռանում 3,8405 ա. մ.։ Արեգակի շուրջ մեկ ամբողջական պտույտ է կատարում 1784,73 երկրային օրվա ընթացքում, իր ուղեծրով շարժվելով միջինում 0,201711 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4094) Աոշիմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոսսոշինա 2-րդ

Ռոսսոշինա 2-րդ (ռուս.՝ Россошина 2-я), գետ Կամչատկայի թերակղզու հյուսիս-արևելքում։ Հոսում է Օլյուտորսկի շրջանում, Կամչատկայի երկրամասում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19070000112220000018156


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սորոկոդուբի (այլ կիրառումներ)

Սորոկոդուբի, կարող է վերաբերել՝

Սորոկոդուբի - գյուղ, Ուկրաինայի Խմելնիցկիի մարզի Կրասիլովի շրջանում
Սորոկոդուբի - գյուղ, Ուկրաինայի Վիննիցայի մարզի Նեմիրովի շրջանում
Գեղարքունակ

Գեղարքունակ , գետակ Սևանա լճի ավազանում։ Հիշատակվում է ռուսական աղբյուրներում։ Դժվար է պարզել, թե մեզ հայտնի գետերից որ մեկին է այն համապատասխանում։


== Ծանոթագրություններ ==
Judas (երգ)

«Judas» (Հուդա), ամերիկացի երգչուհի Լեդի Գագայի Born This Way ալբոմի 2-րդ սինգլն է։ Երգի համաշխարհային թողարկման պրեմիերան տեղի է ունեցել 2011 թ ապրիլի 15-ին։ Երգը պարային հիթ է, որը ներկայացնում է կնոջ դժբախտ սերը դեպի մի տղամարդու, որը և հետո դավաճանում է այդ կոնջը։ Թեման նույնն է, ինչպես մի քանի նախորդ երգերում՝ LoveGame, Bad Romance և Alejandro։ Լեդի Գագան հաստատել է, որ երգը հորինված է հիմնվելով Նոր Կտակարանում նկարագրված դեպքերին, և երգում օգտագործված է Հուդա Իսկարիովտացու, Մարիա Մագդաղենացու և այլ ուրիշ կերպարներ։ Լեդի Գագան ներկայանում է Մարիա Մագդաղենացու կերպարով, Նորման Ռիդսը՝ Հուդա Իսկարիովտացու, իսկ Ռիկ Գոնսալեսը՝ Հիսուսի կերպարով։


== Երգացանկ ==
թվային ներբեռնում«Judas» — 4:10CD single1 «Judas» — 4:10
2 «Born This Way» (Twin Shadow Remix) — 4:19Judas — The Remixes1 «Judas» (Goldfrapp Remix) — 4:42
2 «Judas» (Hurts Remix) — 3:57
3 «Judas» (Mirrors Une Autre Monde — Nuit) — 6:14
4 «Judas» (Guéna LG Club Remix) — 7:41
5 «Judas» (John Dahlbäck Remix) — 6:01
6 «Judas» (Chris Lake Remix) — 5:09
7 «Judas» (R3HAB Remix) — 4:56Judas — The Remixes Part 11 «Judas» (Goldfrapp Remix) — 4:42
2 «Judas» (Hurts Remix) — 3:56
3 «Judas» (Mirrors Une Autre Monde Mix — Nuit) — 6:14
4 «Judas» (Guena LG Club Remix) — 7:40Judas — The Remixes Part 21 «Judas» (Röyksopp's European Imbecile Mix) — 3:51
2 «Judas» (John Dahlbäck Remix) — 6:00
3 «Judas» (Chris Lake Remix) — 5:09
4 «Judas» (R3HAB Remix) — 4:56
5 «Judas» (Mirrors Une Autre Monde Mix — Jour) — 4:17Bonus track single1 «Judas» (Thomas Gold Remix) — 5:32


== Հիթ-շքերթներ ==


== Ծանոթագրություններ ==


== Արտաքին հղումներ ==
Երգի պաշտոնական տեսահոլովակը Յութուբում
Արտակ Բուդաղյան

Արտակ Էմիլի Բուդաղյան (դեկտեմբերի 16, 1971(1971-12-16), Գորիս, Հայկական ԽՍՀ, ԽՍՀՄ), ՀՀ ռազմական գործիչ, ՀՀ զինված ուժերի գեներալ-մայոր։


== Կրթություն ==
1988 թ. ավարտել է Գորիսի թիվ 4 միջնակարգ դպրոցը։
1993 թ. ավարտել է Երևանի պետական գյուղատնտեսական ինստիտուտը,
Ավարտել է Մոսկվայի Մ.Վ. Ֆրունզեի անվան ռազմական ակադեմիան։


== Զինվորական ծառայությունը ==
1990 թ. մասնակցել ՀՀ հարավարևելյան սահմանների համար մղված պաշտպանական, Կուբաթլուի, Լաչինի շրջկենտրոնների ազատագրման մարտերին։
1995 թ. հոկտեմբերին ծառայության է զորակոչվել ՀՀ զինված ուժեր։ Եղել է վաշտի հրամանատարի տեղակալ, հրամանատար, զորամասի օպերատիվ բաժնի ավագ սպա, տեղակալ։
2003-2010 թթ. եղել է ՀՀ ՊՆ զորամասի հրամանատար։
2010 թվականից ԼՂՀ ՊԲ զորամասի հրամանատար։
2014 թվականից ՀՀ ԶՈՒ 4-րդ բանակային կորպուսի հրամանատարի տեղակալն է։


== Պարգևներ ==
«Հայրենիքին մատուցած ծառայությունների համար» 1-ին աստիճանի մեդալ (2013),
«Հայրենիքին մատուցած ծառայությունների համար» 2-րդ աստիճանի մեդալ,
Մարտական ծառայության մեդալ,
ՀՀ ՊՆ «Գարեգին Նժդեհ», «Վազգեն Սարգսյան», «Անբասիր ծառայության համար» 1-ին, 2-րդ աստիճանի մեդալներ,
ԼՂՀ «Մայրական երախտագիտություն» մեդալ,
«Սյունյաց արծիվներ», «Լեռնահայաստանի արծիվ» ոսկյա հուշամեդալներ։


== Միջադեպ ==
2013 թ. հունիսի 1-ին ծանր վիրավորվել է Սյունիքի մարզպետ Սուրիկ Խաչատրյանի գորիսյան առանձնատան մոտ տեղի ունեցած միջադեպի ժամանակ։


== Ծանոթագրություններ ==
Հերբերտ Քաեն

Հերբերտ Յուջին Քաեն (անգլ.՝ Herbert Eugene Caen, առավել գործածական է անվան Հերբ Քաեն (Herb Caen) ձևը.  ապրիլի 3, 1916(1916-04-03), Սակրամենտո, ԱՄՆ - փետրվարի 1, 1997(1997-02-01), Սան Ֆրանցիսկո, Կալիֆոռնիա, ԱՄՆ), քսաներորդ դարի ամերիկացի անվանի լրագրող, ով իր տաղանդի ու վաստակի համար արժանացել է Պուլիտցերյան հատուկ մրցանակի՝ «Սան Ֆրանցիսկո քաղաքի ձայնն ու խիղճը լինելու, այդ քաղաքի կյանքում աննախադեպ, արտակարգ և տևական ներդրում ունենալու համար» ձևակերպումով։ 1930-ական թվականների վերջերից մինչև իր մահը՝ շուրջ վեց տասնամյակ նա աշխատակցել է San Francisco Chronicle-ին (բացառությամբ 1950-1958 թթ. ընկած ժամանակահատվածի, երբ եղել է The San Francisco Examiner-ի աշխատակիցը) և զգալի ավանդ ներդրել այդ պարբերականի ժողովրդականության ու տպաքանակի աճի գործում։ Մահացել է 1997 թվականին. նրա հուղարկավորությունը համարվում է Սան Ֆրանցիսկոյի նորագույն ժամանակների պատմության կարևորագույն իրադարձություններից մեկը։


== Կենսագրություն ==
Քաենը ծնվել ու հասակ է առել ԱՄՆ-ի Կալիֆոռնիա նահանգի վարչական կենտրոնում՝ Սակրամենտո քաղաքում, իսկ իր ժուռնալիստական գործունեությունն սկսել, ծավալել ու ավարտել է Սան Ֆրանցիսկոյում։ Նա մեծ ճանաչում է ձեռք բերել իր հեղինակած "It's News to Me" խորագրով թերթային սյունակում պարբերաբար լույս ընծայած նյութերի շնորհիվ (այդ խորագիրը թերթում առաջին անգամ հայտնվել է 1938 թվականի հուլիսի 5-ին)։ Թերթի գրեթե յուրաքանչյուր համարում տեղ գտած իր սյունակում Քաենն անդրադարձել է քաղաքի կյանքի կարևոր դեպքերին, քաղաքական, հասարակական իրադարձություններին, նույնիսկ՝ բամբասանքներին, հորինել հրատապ թեմային առնչվող բառեր, բառախաղեր, անեկդոտներ, կենսական, հուզական լիցք է հաղորդել իր շարադրանքին՝ պատկերելով առօրյա կյանքից վերցրած մանրամասներ, որոնք առաջին հայացքից կարող էին նույնիսկ չնչին ու աննշան թվալ։ Իր ստեղծագործական աշխատանքով նա որոշակի ազդեցություն է գործել փոփ մշակույթի, վերջինիս բառապաշարի ու լեզվաոճական ձևերի վրա։ Քաենն է հորինել բիտնիկ (beatnik) բառը և առաջին անգամ գործածել թերթի 1958 թ. ապրիլի 2-ին լույս տեսած համարում տեղ գտած իր հեղինակային սյունակում, 1967 թվականին Սան Ֆրանցիսկոյում կայացած «Սիրո ամառ» իրադարձության ժամանակ էլ ժողովրդականացրել է հիպպի (hippie) բառը։ Նրա ժողովրդականացրած եզրույթներից են նաև ֆրիսբի-ն (frisbee), Bagdhad by the Bay-ը...
1949 թվականին լույս է տեսել Հերբ Քաենի էսսեների ժողովածուն՝ «Bagdhad by the Bay» խորագրով։


== Ծանոթագրություններ ==


== Արտաքին հղումներ ==
Columna del 2 de abril de 1958 en la que Caen acuñó el término "beatnik" (en inglés)
Կարիերայի ժամանակագրությունը
Քաենի սյունակների հավաքածուն Archived 2012-06-22 at the Wayback Machine.
Herb Caen Way...
Հերբ Քաենի և Սան Ֆրանցիսկո քաղաքի ու համայնքի պատմությունը
Շարլոտա Ռայլի

Շարլոտա Ռայլի (անգլ.՝ Charlotte Riley, դեկտեմբերի 29, 1981(1981-12-29), Grindon, Stockton-on-Tees, Cleveland, Անգլիա, Միացյալ Թագավորություն), անգլիացի դերասանուհի։ Առավել հայտնի է «Թեթևամիտ վարքագիծ» ֆիլմի և 2009 թվականի հունվարի 18-ին ITV հեռուստացանցի կողմից Էմիլի Բրոնտեի համանուն «Մոլեգին հողմերի դարավանդ» վեպի հիման վրա համաշխարհային վարձույթի դուրս եկած «Ամպրոպային լեռնանցք» ֆիլմի դերերով։


== Կենսագրություն ==
Ռայլին ծնվել է Դուրհամի Գրիդոն գյուղում։ 9 տարեկանից մինչև 18 տարեկան նա հաճախել է Teesside դպրոցը։ Այնուհետև 2000 թվականից մինչև 2003 թվական, եղել է Ս․ Կատբերտ համայնքի անդամ Դուրհամի համալսարանում, որը ավարտել է անգլերեն լեզու և լեզվաբանություն մասնագիտությամբ։ Ինչպես նաև՝ 2005-2007 թվականներին նա հաճախել է Լոնդոնի երաժշտության և դրամատիկական մշակույթի ակադեմիա։


== Կարիերա ==
2004 թվականին նա արժանացել է «Sunday Times» մրցանակին՝ «Shaking Cecilia»-ում իր դերի համար, որը նա գրել էր համահեղինակ Տիֆատի Վուդի հետ։
2018 թվականին նա BBC «Press» դրամայի կողմից ստացել է գլխավոր դեր, որը չեղարկվեց առաջին եթերաշրջանից հետո։


== Անձնական կյանք ==
2010 թվականին Շարլոտան նշանվել է դերասան Թոմ Հարդիի հետ։ Թոմը և Շարլոտան աշխատում էին միասին «Ամպրոպային լեռնանցք» (անգլ.՝ Wuthering Heights) և «Գնում» (անգլ.՝ The Take) հեռուստասերիալներում։
Նրանք ամուսնացել են 2014 թվականին հուլիսի 4-ին։ Ամուսինները ունեն երկու որդի՝ Լեո Հարդի և Ֆորեստ Հարդի։ Ինչպես նաև՝ Շարլոտան ունի խորթ տղա՝ Լուի Թոմաս Հարդի։
Ներկայումս ամուսինները ապրում են Լոնդոնում։


== Ֆիլմագրություն ==


== Ծանոթագրություններ ==


== Արտաքին հղումներ ==
Շարլոտա Ռայլի (անգլ.) Internet Movie Database կայքում
Անձնական կայք(անգլ.)
Չերն (քաղաքատիպ ավան, Չերնսկի շրջան)

Անվան այլ կիրառումների համար տե՛ս՝ ՉերնՉերն (ռուս.՝ Чернь), քաղաքատիպ ավան Ռուսաստանի Տուլայի մարզի Չերնսկի շրջանի կազմում։
Բնակչությունը 2010 թվականին գրանցված տվյալներով կազմում էր 6754 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
322

322 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 322 թվականն է, 
IV դարի 22-րդ տարին։


== Դեպքեր ==


== Ծնունդներ ==


== Մահեր ==
(4441) Տոշի

(4441) Տոշի (անգլ.՝ Toshie), աստերոիդ աստերոիդների հիմնական գոտում։ Հայտնաբերվել է 1985 թվականի հունվարի 26-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,958182 ա. մ., առավելագույնը մոտենում է 2,8312 ա. մ. հեռավորության վրա և հեռանում 3,0852 ա. մ.։ Արեգակի շուրջ մեկ ամբողջական պտույտ է կատարում 1858,38 երկրային օրվա ընթացքում, իր ուղեծրով շարժվելով միջինում 0,193717 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4441) Տոշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բերձորյան միջադեպ (2015)

Բերձորյան միջադեպ (Ռեյդային ստուգումներ), 2015 թ.-ի հունվարի 31-ին Գորիս-Ստեփանակերտ ավտոճանապարհի Տեղ գյուղի հատվածում տեղի ունեցած բախում ոստիկանության և Նախախորհրդարան կազմակերպության  ներկայացուցիչների միջը։ Վերջինները Երևանից Ստեփանակերտ էին մեկնում բնակչության շրջանում քարոզչական հանդիպում անցկացնելու համար։ Արցախի Հանրապետության ոստիկանության, դիմակավորված հատուկ ջոկատայինների ու քաղաքացիական հագուստով անձանց կողմից հարձակման ենթարկվեցին «100-ամյակն առանց ռեժիմի» նախաձեռնության շուրջ 150 անդամները։ Բռնությունների ենթարկվեցին Արցախյան ազատամարտի մասնակից ազատամարտիկներ, այդ թվում՝ Պավլիկ Մանուկյանը, Ժիրայր Սեֆիլյանը, ՀՀ զինված ուժերի պահեստազորի գնդապետ Վարուժան Ավետիսյանը, Հայաստանի ազատագրության հայ գաղտնի բանակի բացահայտված անդամ Ալեք Ենիգոմշյանը, մշակույթի գործիչներ, այդ թվում՝ կոմպոզիտոր Վարդան Հակոբյանը, նրանց ընտանիքի անդամներ, այդ թվում՝ կանայք և անչափահաս երեխաներ, Հայաստանի Հանրապետության այլ քաղաքացիներ, հայկական սփյուռքից եկած երիտասարդներ։ Վերջիններիս հասցվեց ֆիզիկական և նյութական զգալի վնաս։


== Ծանոթագրություններ ==
Վելենի

Վելենի (ռուս.՝ Велени), գյուղ Ռուսաստանի Պսկովի մարզի Ստրուգոկրասնենսկի շրջանի կազմում։
Բնակչությունը 2000 թվականին գրանցված տվյալներով կազմում էր 55 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայաստանի պարարվեստի «Բարեկամություն» պետական անսամբլ

Հայաստանի պարարվեստի «Բարեկամություն» պետական անսամբլ։ Գեղարվեստական ղեկավար՝ Նորայր Մեհրաբյան։ Հայաստանի Հանրապետության վաստակավոր կոլեկտիվ։
2008 թ. հուլիսի 24-ի ՀՀ Նախագահի հրամանագրով անսամբլին շնորհվել է Հայաստանի Հանրապետության վաստակավոր կոլեկտիվի պատվավոր կոչում։


== Ծանոթագրություններ ==
Քուռուշնա

Քուռուշնա, վիկ համրիչանման (լատ.՝ V․ ervilia), , բակլազգիների (թիթեռնածաղկավորներ) ընտանիքի միամյա խոտաբույս։


== Կառուցվածք ==
Արմատներն իլիկաձև, ցողունը կիսականգուն, երբեմն կանգուն, ուժեղ ճյուղավորված, 30–60 սմ և ավելի բարձրությամբ։ Տերևները կենտ փետրաձև են, առանց բեղիկի, մանր, ձվաձև կամ գծանման։ Բույսը հիմնականում մերկ է։ Ծաղիկները մանր են, 1–2 հատ (երբեմն՝ 3–4), դուրս են գալիս տերևածոցից, դեղնավուն, երբեմն սպիտակավուն։


== Պտուղ ==
Պտուղն ունդ է, պարունակում է 3–4 մանր, եռանկյունաձև, երբեմն կլորավուն սերմ։ Ինքնափոշոտվող է։ Սերմը և ծղոտն օգտագործվում են որպես կեր։
Ռեյն Բիսնեկ

Բիսնեկ Ռեյն Ռեյնովիչ (հունվարի 8, 1863(1863-01-08), Ռուսական կայսրություն - մարտի 5, 1920(1920-03-05), Օմսկ, ՌԽՖՍՀ), ռուս հրամանատար, գեներալ-մայոր, Առաջին համաշխարհային պատերազմի հերոս։


== Կենսագրություն ==
1886 թվականին ավարտել է Ռիգայի հետևակային յունկերական դպրոցի 2-րդ տարակարգը։ 1886 թվականին որպես պոդպրապորշիկ արձակվել է Յուրևյան 98-րդ հետևակային գունդ, նույն թվականին նրան շնորհվել է պոդպորուչիկի կոչում։ 1890 թվականին դարձել է պորուչիկ, 1900 թվականին՝ շտաբս-կապիտան, 1901 թվականին՝ կապիտան։
Ռուս-ճապոնական պատերազմի մասնակից է, պատերազմի ժամանակ վիրավորվել է։ Արիության համար պատերազմի ժամանակ պարգևատրվել է Սուրբ Ստանիսլավի 2-րդ աստիճանի սրերով, Սուրբ Աննայի 3-րդ աստիճանի սրերով և ժապավենով,  Սուրբ Վլադիմիրի 4-րդ  աստիճանի սրերով և ժապավենով շքանշաններով։
1909 թվականից եղել է Ալեքսանդրոպոլյան 161-րդ հետևակային գնդի հրամանատարը։


== Առաջին համաշխարհային պատերազմ ==
Առաջին համաշխարհային պատերազմի մասնակից է 1914 թվականից՝  նույն գնդի կազմում։ 1915 թվականի մայիսի 2-ին խիզախության համար պարգևատրվել է Գեորգիևյան զենքով.

1915 թվականին գնդապետի աստիճան է ստացել։ 1916 թվականի ապրիլի 13-ին նշանակվել է 164-րդ հետևակային Զակատալյան գնդի հրամանատար, իսկ 1917 թվականի ապրիլի 12-ին՝ 160-րդ հետևակային դիվիզիայի բրիգադի հրամանատար։  1917 թվականի հունիսի 15-ին դարձել է գեներալ-մայոր։ 1917 թվականի նոյեմբերի 24-ին խիզախության համար պարգևատրվել է Սուրբ Գեորգիի 4-րդ աստիճանի շքանշանով՝ 

Քաղաքացիական պատերազմի տարիներին, 1919 թվականի փետրվարի 1-ից եղել է Բարնաուլ քաղաքի կայազորի ղեկավարը, այնուհետև՝ Օմսկի ռազմական օկրուգի պետական կարգի և հասարակական անվտանգության պահպանման գծով լիազոր հրամանատարը, Բարնաուլյան ռազմական օկրուգի ղեկավարը։
1920 թվականին ծովակալ Կոլչակի բանակում ծառայելու և գյուղացիական ապստամբությունները ճնշելու մեղադրանքվ  ձերբակալվել է Համառուսաստանյան Արտակարգ հանձնաժողովի (ВЧК) աշխատակացի կողմից։ 5-րդ բանակի Հեղափոխական տրիբունալի որոշմամբ 1920 թվականի մարտի 4-ին դատապարտվել է գնդակահարման, վճիռը ի կատար է ածվել նույն օրը։


== Պարգևներ ==
Սուրբ Ստանիսլավի 3-րդ աստիճանի շքանշան (1890 թվական)։
Սուրբ Աննայի 3-րդ աստիճանի շքանշան՝ սրով և ժապավենով (1904 թվական)։
Սուրբ Ստանիսլավի 2-րդ աստիճանի շքանշան՝ սրով (1905 թվական)։
Սուրբ Աննայի 2-րդ աստիճանի շքանշան՝ սրով (1905 թվական)։
Սուրբ Վլադիմիրի 4-րդ աստիճանի շքանշան՝ սրով և ժապավենով (1905 թվական)։
Գեորգիևյան զենք (02.05.1915 թվական)։
Սուրբ Վլադիմիրի 3-րդ աստիճանի շքանշան՝ սրերով (03.08.1915 թվական)։
Սուրբ Գեորգիի 4-րդ աստիճանի շքանշան (24.11.1917 թվական)։


== Ծանոթագրություններ ==
Պանո Ակուրդալիա

Պանո Ակուրդալիա, (հուն․՝ Πάνω Ακουρδάλεια) գյուղ Կիպրոսի Հանրապետության Պաֆոսի շրջանում։ Տեղակայված է Միլիու գյուղից 2 կմ դեպի արևմուտք և 3 կմ դեպի հյուսիս Կատիկաս գյուղից։ Գյուղում կան 2 փոքր եկեղեցիներ։


== Բնակչություն ==
1960-ական թվականներին գյուղն ուներ 180-200 բնակչություն։ Այժմ ըստ 2001 թվականի տվյալների բնակչությունը կազմում է 30 մարդ՝ հույներ, որոնք ներգաղթել են Իռլանդիայից և Մեծ Բրիտանիայից։


== Ժողովրդագրություն ==


== Գյուղում ծնված հայտնի մարդիկ ==
Կիպրացի քաղաքական գործիչ և Կիպրոսի աշխատավոր ժողովրդի առաջադիմական կուսակցության անդամ Տակիս Խաձիեորիուն։


== Ծանոթագրություններ ==
Եվրո 2016 Խումբ B

Եվրո 2016 Խումբ B-ն ներառում է Անգլիան, Ռուսաստանը, Ուելսը և Սլովակիան։ Ռուսաստանը միակն է խմբում, որը նախկինում դարձել է Եվրոպայի չեմպիոն, որպես ԽՍՀՄ հավաքական, լինելով չեմպիոն 1960 թվականին։ Խաղերը կկայանան 2016 թվականի հունիսի 11-ից 20-ը։


== Հավաքականներ ==


=== Անգլիա ===
Անգլիան որակավորման փուլի E խմբի հաղթողն էր` ունենալով 10 հաղթանակ 10 խաղում։


=== Ռուսաստան ===
Ռուսաստանը խաղացել է որակավորման G խմբում` գրավելով երկրորդ տեղը և առաջ անցնելով Շվեդիայից և որակավորվեց Եվրո 2016 եզրափակիչ փուլ։


=== Ուելս ===
Ուելսը հանդես է եկել որակավորման B խմբում, որտեղ զբաղեցրեց 2-րդ տեղը 21 միավորով և որակավորվեց եզրափակիչ փուլ։


=== Սլովակիա ===
Սլովակիան խաղում էր որակավորման C խմբում որտեղ զբաղեցրեց 2-րդ տեղը և որակավորվեց եզրափակիչ փուլ։


== Աղյուսակ ==


== Խաղեր ==


=== Ուելս - Սլովակիա ===


=== Անգլիա - Ռուսաստան ===


=== Ռուսաստան - Սլովակիա ===


=== Անգլիա - Ուելս ===


=== Սլովակիա - Անգլիա ===


=== Ռուսաստան - Ուելս ===


== Ծանոթագրություններ ==


== Արտաքին հղումներ ==
Եվրո 2016 խումբ B
Ծուխ անտառում (ֆիլմ)

«Ծուխ անտառում» ռուս.՝ «Дым в лесу»), մանկական արկածային ֆիլմ՝ նկարահանված Արկադի Գայդարի համանուն պատմվածքի հիման վրա, ռեժիսոր Եվգենի Կարելովի դիպլոմային աշխատանքը՝ ռեժիսոր Յուրի Չուլյուկինի մասնակցությամբ։ Ֆիլմը նկարահանվել է «Մոսֆիլմ» կինոստուդիայի տեխնիկական աջակցությամբ ՎԳԻԿ ուսումնական կինոստուդիայում 1955 թվականին։


== Սյուժե ==
Սյուժեի հիմքում Արկադի Գայդարի համանուն պատմվածքն է, որի գործողության ժամանակը երկու տասնամյակ առաջ է տեղափոխվել։
Ֆիլմի գործողությունները ծավալվում են փոքր սահմանամերձ գյուղում։ Շրջանում գործում է թշնամու դիվերսանտների հանդուգն խումբ։ Նրանք հրկիզել են անտառը և խոցել իրենց հետևող ինքնաթիռը։ Հրդեհը սպառնում է տեղափոխվել խոշոր գործարան, և տեղի բնակիչները օգնության են հասնում հրշեջներին։
Վոլոդյա Կուրնակովն իր հարևանուհի Մարիա Սերգեևնային՝ անհետացած օդաչուի կնոջը, խնդրում է իրեն տանել օդանավակայան։ Հետադարձի ճանապարհին վթարային կանգառի ժամանակ Վոլոդյան գնում է անտառ և մոլորվում։
Բավական երկար թափառելով՝ նա հասնում է դաշտավայր, որտեղ տեսնում է ընկած ինքնաթիռը։ Կողքին ընկած էր վիրավոր օդաչուն, որը տղային ուղարկում է սահմանապահների մոտ՝ բացատրելով, թե որ քառակուսում պետք է փնտրել հրկիզողներին։


== Դերերում ==
Գենադի Սայֆուլին – Վոլոդյա Կուռնակով
Լյուդմիլա Գենիկա-Չիրկովա – Վոլոդյայի մայրը
Անատոլի Բերլադին – Վասիլի Սեմյոնովիչ Ֆեդոսեև, օդաչու
Լ. Կուզնեցովա – Մարիա Սերգեևնա, օդաչու Ֆեդոսեևի կինը, Ֆենյայի մայրը
Իրա Լուզանովա – Ֆենյա, օդաչու Ֆեդոսեևի և Մարիա Սերգեևնայի դուստրը
Գ. Իլլին – սահմանապահ ուղեկալի պետ
Ս. Նեֆեդով – թռիչքային գնդի հրամանատար
Յու. Պոպով – դիվերսանտ
Բորիս Կամչատով – դիվերսանտ


== Նկարհանող խումբ ==
Սցենարի հեղինակ՝ Նիկոլայ Չուև
Բեմադրող ռեժիսորներ՝ Եվգենի Կարելով, Յուրի Չուլյուկին
Բեմադրող օպերատորներ՝ Վլադիմիր Մինաև, Իգոր Չերնիխ
Կոմպոզիտորներ՝ Գրիգորի Ֆրիդ, Միխայիլ Ստարոկադոմսկի
Երգերի տեքստի հեղինակ՝ Ն. Ալեքսանդրովիչ, Վադիմ Կորոստիլև
Հնչյունային ռեժիսոր՝ Սեմյոն Լիտվինով


== Ծանոթագրություններ ==
Մերսինի համալսարան

Մերսինի համալսարան (թուրքերեն՝ Mersin Üniversitesi), 1992 թվականին կառուցված պետական համալսարան Թուրքիայի Մերսինի մարզում։ Համալսարանն ունի մոտ 25,000 ուսանող, 1,405 պրոֆեսորադասախոսական կազմ և մի շարք օտարերկրյա և հրավիրյալ ակադեմիական անձնակազմ։
Համալսարանն ունի մի շարք հետազոտական և սպորտային կառույցներ, որոնք տեղակայված են Մերսին քաղաքի կենտրոնում և այլ քաղաքներում
:
2005 թվականին ստեղծվել է Մերսինի տեխնոլոգիաների զարգացման գոտին (Technoscope), որի արդյունքում համալսարանի գիտահետազոտական ֆակուլտետի և արդյունաբերական ոլորտի միջև փոխհամագործակցության ծրագիր է մշակվել՝ նպատակ ունենալով զարգացնել նոր տեխնոլոգիաներ, որոնք կարող են ուղղակիորեն վերածվել արդյունաբերական արտադրության
:


== Ֆակուլտետներ ==
Ճարտարագիտության Archived 2010-10-09 at the Wayback Machine. ֆակուլտետ
Տնտեսագիտության և կառավարչական գիտությունների Archived 2010-10-09 at the Wayback Machine. ֆակուլտետ
Գիտության և արվեստի Archived 2010-10-09 at the Wayback Machine. ֆակուլտետ
Գեղարվեստի Archived 2010-10-09 at the Wayback Machine. ֆակուլտետ
Ջրային ռեսուրսների Archived 2010-11-12 at the Wayback Machine. ֆակուլտետ
Դեղագործության Archived 2010-11-09 at the Wayback Machine. ֆակուլտետ
Բժշկության Archived 2010-10-09 at the Wayback Machine. ֆակուլտետ
Ճարտարապետության Archived 2010-11-12 at the Wayback Machine. ֆակուլտետ
Գիտակրթական Archived 2010-10-10 at the Wayback Machine. ֆակուլտետ
Տարսուս տեխնիկական կրթության Archived 2010-10-09 at the Wayback Machine. ֆակուլտետ
Հեռահաղորդակցության Archived 2010-11-12 at the Wayback Machine. ֆակուլտետ


== Ծանոթագրություններ ==


== Արտաքին հղումներ ==
Մերսինի համալսարանի կայքը
Մերսինի համալսարանի ուսանողական կայք Archived 2018-11-23 at the Wayback Machine.
Կարակուլկա (գյուղ, Շարանսկի շրջան)

Կարակուլկա (ռուս.՝ Каракулька, բաշկիրերեն՝ Ҡаракүл), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժենակ

Ժենակ (ֆր.՝ Genac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 668 մարդ, բնակչության խտությունը` 25.85 մարդ/կմ²։ Բնակավայրը զբաղեցնում է 25.84 կմ² տարածք։
2016 թվականի հունվարից Բինյակ համայնքի հետ միասին հանդիսանում է Ժենակ Բինյակ համայնքի մաս։


== Աշխարհագրություն ==
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 95 կմ հարավ, Անգուլեմ քաղաքից` 20 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 444 աշխատունակ (15-64 տարեկան) բնակիչ, որոնցից ակտիվ էին 328-ը, իսկ ոչ ակտիվները` 116։ Ակտիվության ցուցանիշը կազմում է 73,9 %։ 328 աշխատունակ մարդկանցից աշխատել է 296 անձ (156 տղամարդ և 140 կին)։ Գործազուրկ են եղել 32 անձ (19 տղամարդ և 13 կին)։ 116 անաշխատունակներից 26-ը եղել են աշակերտներ կամ ուսանողներ, 54-ը` թոշակառուներ, իսկ 36-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մի՛ մեծանա ճանապարհի մոտ

«Մի՛ մեծանա ճանապարհի մոտ» (ռուս.՝ «Не расти у дороги»), աստրախանցի գրող Յուրի Սելենսկու ինքնակենսագրական վիպակը, հեղինակի ամենահայտնի ստեղծագործություններից մեկը։ Առաջին անգամ հրատարակվել է գրողի մահվանից հետո՝ 1983 թվականին Վոլգոգրադում, վերահրատարակվել է 1987 թվականին Մոսկվայում։


== Սյուժե ==
Ստեղծագործությունը պատմում է աշխատանքային ծայրամասից դեռահաս Գոշկա Պոտեխինի արկածների մասին Աստրախանում 1920-1930-ական թվականներին։ Կ. Ս. Սիտախմետովայի խոսքով՝ Սելենսկին պնդել է, որ вիպակի գլխավոր հերոսը ոչ թե Գոշկան է, այլ Աստրախանը։ Թեև նախաբանում հեղինակը գրում է, որ գիրքը հիմնված չէ իր հուշերի վրա, նա ակնհայտորեն ակնարկում է դրա ինքնակենսագրական բնույթի մասին՝ բացահայտելով տեքստը նման տողերով․«Իմ մանկությունը դժվար թե ավելի լավը կամ վատը լիներ, քան իմ հասակակիցներինը, որոնք ծնվել են Ռուսաստանում 20-ականների ամենասկզբին։ Ինչ-որ կերպ ես հասել եմ երիտասարդության տարիքի։ Այստեղ գործը շատ է բարդացել, բայց այդ մասին ավելի ուշ»։ Ինչպես գրում է Մ. Գուրյանովի մասին իր հուշերում, գրքի շատ դրվագներ իսկապես հիմնված են իր կյանքի իրադարձությունների վրա։ Վիպակում հիշատակված կերպարներից մի քանիսը, ինչպես, օրինակ, «բոլորին հայտնի է դաշնամուր տեղափոխող» Լյովա Ագամովը։


== Արձագանքներ ==
Բանաստեղծուհի և գրականագետ, Ռուսաստանի գրողների միության անդամ Դինա Նեմիրովսկայան վիպակը կոչել է Աստրախանի 20-երեսունական թվականների իսկական տարեգրությունը, որը պահանջում է վերահրատարակություն։
«Աստրախանի երկրամասի գրական քննադատությունը» հրատարակությունում, որը լույս է տեսել 1987 թվականին, Վլադիմիր Չեբիկինը նշել է, որ ստեղծագործության մեջ կարծես երկու հեղինակ կա։ «Գոշկայից իրեն պոկելն այնքան էլ հեշտ չէր գրողի համար։ Այդ պատճառով ավագը, պատմելով կրտսերի մասին, ոչ միայն կողքից է նայում նրան, այլ փորձում է արդեն այսօրվա օրով արդարացնել իմաստուն ասացվածքը. «Русский мужик задним умом крепок»: Որքան էլ ընթերցողների աչքի առաջ գրողն իր փոքրիկ հերոսի հետ ընկղմվում է այն ամենի մեջ, ինչը կոչվում է «ժամանակ» խորհրդավոր բառով։ Դա անում է նրա համար, որպեսզի զգա աշխարհի թարմացումը։ Այն ամենը, ինչ թանկ է նրա համար ներկայիս աշխարհում, զարմանալիորեն արձագանքում է այն ամենին, ինչ մնացել է մանկության տարիներին»։


== Ծանոթագրություններ ==
Bitte bitte

«Bitte Bitte», գերմանական Die Ärzte ռոք-խմբի երգն է Das ist nicht die ganze Wahrheit… ալբոմից։ Առանձին սինգլով թողարկվել է 1989 թ. ապրիլի 4-ին։ Երգի հեղինակն է Ֆարին Ուրլաուբը։ Նկարահանվել է տեսահոլովակ։
1999 թվականիօն գերմանական Tanzwut մետալ-խումբը ձայնագրեց երգը՝ ինդաստրիալ-մետալ ոճով։


== Երգացանկ ==
"Bitte bitte" - 3։13
"Gabi gibt 'ne Party" - 3։10


=== Maxi ===
"Bitte bitte (Domina Mix)" - 7։35
"Bitte bitte (Single Version)" - 3։13
"Bitte bitte (CBS Mix)" - 6։06
"Gabi gibt 'ne Party" - 3։10


== Արտաքին հղումներ ==
Սինգլը Discogs կայքում
Տեսահոլովակը ՅուԹյուբ կայքւմ
(4959) Նիինոամա

(4959) Նիինոամա (անգլ.՝ Niinoama), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 15-ին Ակիրա Նատորիի և Տակեշի Ուրատայի կողմից Յակիիմոյում։
Միջին հեռավորությունը Արեգակից կազմում է 3,149217 ա. մ., առավելագույնը մոտենում է 3,1297 ա. մ. հեռավորության վրա և հեռանում 3,1687 ա. մ.։ Արեգակի շուրջ մեկ ամբողջական պտույտ է կատարում 2041,28 երկրային օրվա ընթացքում, իր ուղեծրով շարժվելով միջինում 0,17636 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4959) Նիինոամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խանդերե

Անվան այլ կիրառումների համար տե՛ս՝ Խանդերե (այլ կիրառումներ)Խանդերե, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Զարեչե (գյուղ, Կիրժաչսկի շրջան)

Անվան այլ կիրառումների համար տե՛ս՝ ԶարեչեԶարեչե (ռուս.՝ Заречье), գյուղ Ռուսաստանի Վլադիմիրի մարզի Կիրժաչսկի շրջանի կազմում։
Բնակչությունը 2010 թվականին գրանցված տվյալներով կազմում էր 292 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)